# Nova Gorica

| Nova Gorica
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Slovenija
 |
| **Pokrajina** | Primorska
 |
| **Statistička regija** | Goriška
 |
| **općina** | Mestna občina Nova Gorica
 |
|  |
| **Površina**  |
|  - **Ukupna** | 3.5 km²
 |
| **Visina** | 93,4
 |
|  |
| **Stanovništvo** (2013.)
 |
|  - **Urbano područje** | 12.997
 |
|  - **Urbana gustoća** | 3,713 stan./km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 5000
 |
| **Službene stranice** www.nova-gorica.si/
 |
| Karta
 |
| Nova Gorica
 |

**Nova Gorica** je grad u Sloveniji od 12.997 stanovnika, on je i administrativni centar Mestne občine Nova

Gorica na jugozapadu Slovenije.

## Geografija

Nova Gorica leži na mjestu gdje rijeka Soča iz planina izlazi na obalnu ravnicu i Vipavsku dolinu, uz granicu sa Italijom. Ona je udaljena oko 105 km Ljubljane i upola manje od Trsta.

## Historija

Nova Gorica je grad, iznikao nakon 1948. kad je Pariškim mirovnim ugovorom uspostavljena nova granica između Jugoslavije i Italije. Italiji je pripao historijski centar Gorizie, a Jugoslaviji je pripalo oko 40 % teritorija tog grada, točnije periferijska naselja Solkan, Šempeter, Kromberk, Rožna Dolina i Pristava. Kako je dobar dio Vipavske doline i Goriške ostao bez svog regionalnog centra, tadašnji slovenski vlastodršci odlučili su izgraditi potpuno novi grad, po principima tadašnjeg kurbizjeovskog urbanizma, koji je tada bio jako en vogue. Zadatak je povjeren ljubljanskom arhitektu Edvardu Ravnikaru, koji je gradio novi grad sve do sredine 1980-ih.

Željeznička stanica na trgu Transalpina
## Znamenitosti

Južno od grada leži brdo Kostanjevica, mjesto na kom leži Crkva navještenja i franjevački samostan iz 17. vijeka, bogate i interesantne prošlosti. Posljednji članovi francuske kraljevske porodice iz Burbonske dinastije, pokopani su u kripti samostanske crkve, među njima i Charles X, te članove njegove porodice i pratnje. On je pobjegao iz Francuske nakon julske revolucije 1830. i pronašao utočište u Gorici.

Nasuprot brda Kostanjevica na sjeveru leži Sveta Gora, 682 m visoko brdo, koje već 450 godina privlači hodočasnike, pa je zato na njemu podignuta velika bazilika ( u njoj se povremeno održavaju koncerti) i franjevački samostan sa muzejem posvećenom Sočanskim bitkama.

Pogled sa Svete Gore, je doživljaj za sebe, jer se za lijepa vremena sa nje mogu vidjeti Istra, Venecija, Dolomiti, Kamniške i Julijske Alpe.

## Poznati sugrađani

* Jure Franko, skijaš;
* Aljoša Buha, muzičar;
* Jure Franko, alpski skijaš;
* Matej Mugerli, biciklist;
* Damir Pekič, fudbaler;
* Mojca Širok, književnica;
* Amedej Vetrih, fudbaler;
* Jože Srebrnic, učesnik Prvog svetskog rata, Oktobarske revolucije i Narodnooslobodilačke borbe i narodni heroj Jugoslavije;
* Max Fabiani (Maks Fabiani), austrougarski, talijanski i slovenski arhitekt i urbanist, furlanskog porijekla;
* Antonio Casasola, političar;
* Josip Bitežnik, političar;
* Karin Žibrat, pjevačica;
* Nataša Velikonja, književnica;
* Danilo Zavrtanik, fizičar i pedagog;
* Samuel Žbogar, politolog;
* Robert Golob, političar;

## Gradovi prijatelji

|  |  |
| --- | --- |
| * Srbija, Aleksandrovac
* Austrija, Klagenfurt
 | * Hrvatska, Otočac
* Italija, San Vendemiano
 |

## Privreda

Nova Gorica je svojevremeno bila poznata po tvornici namještaja **Meblo**, koja je imala nešto poput ekskluzivnog prava na import noviteta u ondašnju Jugoslaviju, pa je bila jedna od najbolje stojećih firmi te vrste. Nakon raspada Jugoslavije najveća investicija i nada bio je **Kazino Perla**, namjenjen talijanskim posjetiteljima.

## Povezano

* Gorizia
* Goriički zid

## Reference

## Vanjske veze

* Službene stranice Općine Nova Gorica (`sl`)